text: #মিটু'র কল বাতাসে নড়ে | The Probashi
  Home মতামত #মিটু'র কল বাতাসে নড়ে
  ওয়ারেছুন্নবী খন্দকার : পড়ালেখা শেষ করে রাজধানী ঢাকায় ভাগ্যান্বেষণের তরি ভেড়ান সুমন। যন্ত্র আর যান্ত্রিকতায় অভ্যস্ত মানুষগুলোর সঙ্গে অন্য মানুষের যে ফাঁরাক থাকতে পারে সেটা কেবল বুঝতে শুরু করেছিলেন তিনি। সুদর্শন যুবকটি যখন গলির মধ্য দিয়ে যাতায়াত করতেন তখন তার দৃষ্টি আকর্ষণের জন্য চারতলা থেকে ঢাকাইয়া যুবতীরা থু থু ফেলতেন আর খিলখিল করে হাসতেন। এটা যে এক ধরনের ইয়ার্কি হতে পারে তা ভাবতে সুমনের কষ্ট হয়েছিল।
  চাকরির সন্ধানে এদিক ওদিক ছোটাছুটি প্রতিনিয়ত। ২০০৫ সালের মাঝামাঝি কোনো এক সময় শ্যামলী থেকে বাসে করে ফার্মগেটে মেসে ফিরছিলেন সুমন। ফার্মগেট বাসস্টান্ডে নামার সময় বাম নিতম্বে হঠাৎ অস্বাভাবিক উষ্ণতা অনুভব করলেন তিনি। পেছন ফিরতেই দেখলেন এক যুবতী তার হাত সরিয়ে নিলেন। সম্প্রতি বিশ্বজুড়ে # মিটু আন্দোলন শুরু হওয়ার পর বেচারা এতোদিনে বুঝতে পারলেন ওই দিনের ঘটনা আসলে যৌন হয়রানি ছিল।
  পশ্চিমা নারীরা ডেনিম পড়তে শুরু করলেন। হলিউড দিয়ে বলিউড হয়ে সেটা চলে এলো ঢাকায়। ঠিক #মিটু আন্দোলনটাও এভাবেই পশ্চিম হতে পূর্বে চলে এলো। এই আন্দোলনকে স্বাগত জানিয়ে নিজেকে জাহির করার সুযোগ তৈরি হলো অনেকের জন্য। আন্দোলনকারীনিরা হৃদয় খুড়ে বেদনা জাগিয়ে কী যেন একটা পাচ্ছেন। মিস আয়ারল্যান্ড প্রিয়তি তো আমাদের মতো সাধারণ মানুষ নন। তিনি সেলিব্রেটি, আধুনিক এমনকি অত্যাধুনিকও। আছে শিক্ষাদীক্ষা। সম্প্রতি ফেসবুকে পোস্ট করা তার ভিডিওটি মনোযোগ সহকারে দেখলে সাইকিয়াটিস্টরা হয়ত অনেক কিছুই বুঝবেন। তবে আমি আটকে গেলাম অন্য জায়গায়। প্রিয়তি বলছিলেন…''আমরা যখন কাপড় পরতেছিলাম''… বলে থেমে গিয়ে আমি যখন কাপড় পরতেছিলাম বলেন। মুখ ফসকে সত্য কথা নাকি এভাবেই বেরোয়। তবে যার বিরুদ্ধে অভিযোগ তার পক্ষ নেওয়ারও ‍সুযোগ নেই। যেহেতু কোনো তথ্য প্রমাণ হাজির করতে পারেননি প্রিয়তি। কিন্তু প্রশ্ন হলো-প্রিয়তির মতো একজন অত্যাধুনিক মানুষ কেন ঘটনার পর পরই আইনানুগ ব্যবস্থা নিলেন না? কিংবা কোনো মিডিয়াকর্মীর কাছে বিষয়টি বললেন না। যেহেতু তিনি আমাদের মতো সাধারণ মানুষ নন সেহেতু রুখে দাঁড়ালে অন্তত গণমাধ্যমে ভালো কাভারেজ পেতেন। যেমনটি অধিক প্রতাপশালী হওয়ার পরও বনানী ধর্ষণকাণ্ডে লেজ গোটাতে হয়েছে আপন জুয়েলার্সের মালিক ও তার আদুরের সন্তানকে।
  তাৎক্ষণিক রুখে না দাঁড়ানোর যেসব সম্ভাব্য কারণ থাকতে পারে তা হলো নিজেকে দুর্বল ভাবা, আত্মসন্মানের ক্ষতি হওয়ার আশঙ্কা অথবা পরবর্তী কোনো সুযোগ হাতছাড়া হওয়ার ভয়। কারণ, যেটাই হোক ঘটনার রেশ থাকতেই প্রতিকারের পথ প্রশস্ত থাকে। সিমন্তি নামক মেয়েটি ফেসবুকে সাংবাদিক প্রণব সাহার বিরুদ্ধে অভিযোগ তুললেন কিন্তু পুরো নাম প্রকাশ করলেন না। তিনি প্রণব সাহাকে পি.এস লিখলেন। নাচতে নেমে ঘোমটা দেওয়ার বিষয়টা আসলেই হোঁচট খাওয়ায়। আর এই অভিযোগটাও ঘটনার দীর্ঘ সময় পর।
  হলিউডের পর যথানিয়মে বলিউডে #মিটু ঝর শুরু হলো। সেই ঝরে বক ফেলানোর চেষ্টা হলো, কিংবা সত্যি সত্যিই বক পড়ে গেল। কিন্তু কাজল, মাধুরী দীক্ষিত কিংবা রেখার মতো অভিনেত্রীদের কাছ থেকে কোনো অভিযোগ এলো না। অভিযোগ এলো তাদের পরবর্তী ক্যাটাগরির অভিনেত্রীদের কাছ থেকে। ঠিক তেমিন প্রিয়তির মুখ থেকে অভিযোগ আসলো কিন্তু বিপাশা হায়াতদের মতো মডেল/অভিনেত্রীদের কাছ থেকে কোনো অভিযোগ এলো না।
  সম্প্রতি নিজের নতুন ছবি 'হেলিকপ্টার এলা'র প্রচারের সময় যৌন হয়রানি সম্পর্কে গণমাধ্যমকে বলিউড অভিনেত্রী কাজল বলেন, 'এ রকম ঘটনা কখনো ঘটতেও দেখিনি, কেবল শুনেছি। সেটাও গুজবের মতো। জানি না ঘটনা কতটা সত্য, কিন্তু নিজের সামনে এসব হতে দেখলে আমি এর বিরুদ্ধে অবস্থান নিতাম। মনে হয় না আমার সামনে আর কখনো ঘটবে।''
  সেলিব্রেটিরা অভিযোগ করছেন আরেক সেলিব্রেটির বিরুদ্ধে। আর অ-সেলিব্রেটিদের অভিযোগ মামা, কাকাদের বিরুদ্ধে। এসব বিষয় গণমাধ্যমে আসার পর মামা কাকাদের অনুভুতিতে কিরূপ প্রভাব পড়তে পারে সেটাও একবার ভাবা দরকার। সতিকারে মামা-কাকারা ক্রমেই চুপসে যাচ্ছে, হীনমন্যতায় ভুগছে। আদরের সন্তানদের সাথে তাদের অনভিপ্রেত দূরত্ব তৈরি হচ্ছে। আর সন্তানের বাবা-মা'রাও ইনফেরিওর কমপ্লেক্সে ভুগছেন। সার্বিকভাবে সমাজে একটা প্রচ্ছন্ন অস্থিরতা তৈরি হচ্ছে।
  চেয়ারের পেছনে দাঁড়িয়ে বসের শরীরে শরীর লাগিয়ে দিয়ে সুবিধা ভাও করা নারী সহকর্মীদের ব্যাপারে চাকুরিজীবী পুরুষদের একটা গড় পড়তা অভিজ্ঞতা রয়েছে। যখন দুয়ে দুয়ে চার হয় তখন তো কথাই নেই। কিন্তু নানা রঙের পাপড়ি দেখেও যখন ভুল ভ্রমর আসে তখন নারী গনেশের উল্টে যাওয়ার ঘটনাও কম নয়। তাই এসব বিষয় ক্ষমাসুন্দর দৃষ্টিতে দেখে যৌন হয়রানির শিকার ২০ শতাংশ পুরুষ (বিবিসি জরিপ) অতীতে না গিয়ে সামনের দিকে নজর দেন।
  যৌন হয়রানি সম্পর্কে যুক্তরাষ্ট্রের মিশিগান বিশ্ববিদ্যালয়ের গবেষকদের দেওয়া সংজ্ঞায় যা পেলাম ''অনাকাঙ্খিত যৌন অনুগ্রহের জন্য অনুরোধ এবং যৌন প্রবণতার জন্য মৌখিক বা শারীরিক আচরণ। ''
  সম্প্রতি ফেসবুকে একটি পাজল পিকচার ঘুরছে। কয়েকটি প্লেটের ছবি। প্রথমে প্লেটগুলোকে উল্টো মনে হবে। তবে দীর্ঘ সময় তাকিয়ে থাকলে প্লেটগুলো যে সঠিক অবস্থানে রয়েছে তা বোঝা যাবে। কলকাতার কোনো এক লেখিকা এক নিবন্ধে লিখেছিলেন অনেক ছেলে নাকি চোখ দিয়েও মেয়েদের ধর্ষণ করে। পদার্থ বিজ্ঞান বলছে, (পদার্থ বিজ্ঞানের মজার কথা) মানুষ ভিন্ন পরিস্থিতিতে চোখে ভুল দেখে, কানে ভুল শোনে, এমনকি অধিকাংশ সময় ভুল সিদ্ধান্ত নেয়। যা আমাদের নিত্যনৈতিক জীবনে হরহামেশাই ঘটে।
  ''ডান কাঁধে খারাপভাবে হাত দেওয়া''কে যৌন হয়রানি বলছিলেন এক অভিযোগকারীনি। আসলে সে সময় পুরুষের হাত থেকে কী ধরণের হরমোন নিঃসৃত হয় সে তথ্য খুঁজে পাওয়া গেল না। কিংবা সেই হাতের উত্তাপের সঙ্গে নারীদের কোন নার্ভাস সিস্টেম স্মার্টলি সিদ্ধান্ত জানায় তাও পাওয়া গেল না।
  সিনেমার দৃশ্যে নায়ক-নায়িকারা কিন্তু খারাপভাবেই একে অপরের শরীরে হাতাহাতি করছেন, খারাপ অভিব্যক্তিও করছেন। ওসব বিষয় থেকে যৌন হয়রানির অভিযোগ না আসার পেছনে প্রধান কারণ হতে পারে অর্থনৈতিক।
  মনোবিজ্ঞানীদের মতে, আন্তরিকতা শারীরিক স্পর্শের মাধ্যমে পূর্ণতা লাভ করে। তাই মানুষ আন্তরিকতার গভীর পর্যায়ে স্পর্শকাতর হয়। সেটা সন্তানের ক্ষেত্রে বাবা-মা'ই হোক, বোনের বেলায় ভাই-ই হোক ঘটনা একই। পশ্চিমা বিশ্বে তো চুমু না দিলে আন্তরিকতা পূর্ণতা পায় না। পুরস্কার প্রদানের বড় বড় আসরে অপরিচিত পুরুষ অপরিচিত নারীকে চুমু দিচ্ছে, পূর্বের আন্তরিকতা থাকুক বা না থাকুক। সেটা তাদের কাছে ভদ্রতা। এটা আমাদের দেশে হয়ত যৌন হয়রানির শামিল। আর এমন ভদ্রতার আড়ালে একই চুমু থেকে কেউ যদি নারী শরীর থেকে যৌনতা শুষে নেন তাহলে তো করার কিছুই নেই।
  ঝালকাঠির জেলা পরিষদ ও জেলা আওয়ামী লীগ সভাপতি সরদার মো. শাহ আলম বিয়ের প্রলোভন দেখিয়ে ফারজানা ববি নাদিরার সঙ্গে শারীরক সম্পর্ক করেছেন গত জুলাই মাসে এমন খবর চাউর হলো। স্ত্রীর মর্যাদা চেয়ে নাদিরা আত্মহত্যার চেষ্টা করেন চেয়ারম্যানের বাড়িতে গিয়ে। এরকম একটি ভিডিও ভাইরাল হয়। কিন্তু ক'দিন পর নারী গনেশ উল্টে যায়। সাংবাদিকরা নাকি মিথ্যা লিখেছে। তখন তার শুভাকাঙ্খিরা হতভম্ব হয়ে যান।
  মনমোহিনী রং আর সুবাসের কারণে ফুলে ভ্রমর আসে। ভ্রমর আকৃষ্ট করতেই ফুলের অমন বৈচিত্রতা প্রকৃতির দান। নারীদেরও ফুলের সঙ্গে তুলনা করেছেন অনেকে। নানা রং, নানা সুবাস কিংবা নানা অঙ্গভঙ্গিতে অন্য মানুষকে আকৃষ্ট করার ক্ষেত্রে তাদের জুড়ি মেলা ভার। কিন্তু ভুল ভ্রমর আসলে পরিস্থিতি পাল্টে যায়। কবি-সাহিত্যিকরা তাই নারীদের ছলনাময়ী উপাধিও দিয়েছেন। ওটাও কি #মিটুতে যাবে? আর ৩০ বছর গবেষণা করেও সিগমুন্ড ফ্রয়েড যখন নারীদের স্বভাব নিয়ে হাপিত্যেশ করে বলেছেন, ''নারীরা কি চায় তারা নিজেরাই জানে না।'' তখন আমরা সাধারণ পাঠকগণ কি করব ভেবে পাই না।
  সমাজে কাপুরুষের সংখ্যা নেয়াহেত কম নয়। তবে কা-নারীর সংখ্যাও কম নয়। কোনো এক বাংলাদেশি যুবতী (এ মুহূর্তে নাম মনে পড়ছে না) মডেল হওয়ার জন্য প্রয়োজনে নিজের শরীর দেওয়ার কথাও জানিয়েছিলেন, খবরও প্রকাশিত হয়েছিল। কিন্তু একজনকে দিয়ে যে সবাইকে বিচার করা যায় না সেটা সমাজের কতিপয় রফিক উপলব্ধি করতে পারেন না। অপরদিকে আধুনিকতার সাজে সেজেও দীর্ঘ সময় পর যৌন হয়রানির তথ্য জানান দেওয়াও সচেতনতার পরিচায়ক হতে পারে না। হতে পারে আজ থেকে এক যুগ আগে মানুষটি খারাপ ছিল। কিন্তু তিনি নিজেকে সুধরে নিয়েছেন, নিজেকে পরিবর্তন করেছেন। এখন তার সামাজিক অবস্থান তৈরি হয়েছে। পরিবার-পরিজন নিয়ে সুখে আছেন। যথাযথ প্রমাণ ছাড়া আকস্মিকভাবে ফেসবুকে স্টাটাস দিয়ে কাউকে বিপদে ফেলাও সভ্য নয়। কারণ, সামান্য কারণে একটি মানুষের সব কিছু তছনছ হয়ে যেতে পারে।
  তাই বাংলাদেশে #মিটু আন্দোলন শুরুর এই প্রাক্কালে যৌন হয়রানির সংজ্ঞা নিরুপনপূর্বক করণীয় সম্পর্কে একটি নীতিমালা হওয়া জরুরি। না হলে এটা সমাজে নতুন অস্থিরতা ডেকে আনবে।
  এক মাস্তান যুবক পুলিশের ভয়ে গভীর রাতে এক বাড়িতে আশ্রয় চায়। বাড়িতে ছিলেন এক নারী। যুবকের কাকুতি মিনতি দেখে তিনি আশ্রয় দেন। কিন্তু রাতে ঘুমাবেন কোথায়? বিছানা তো একটা। তাই সিদ্ধান্ত হয় দু'জনের মাঝামাঝি কোল বালিশ রাখা হবে। পরদিন সকালে যুবকটি বিদায় নেওয়ার সময় ওই নারী তার পুরো পরিচয় জানতে চান। তখন যুবকটি জানান, তিনি পাশের পাড়ার মাস্তান। তখন ওই নারী মুখ ভেচকিয়ে উত্তর দেন, তুমি কেমন মাস্তান তা বোঝা হয়ে গেছে, একটা বালিশ ডিঙাতে পারলে না।
  ইস্ সৃষ্টিকর্তা যদি নারী শরীরকে নাইট্রিক এসিড দিয়ে তৈরি করত, পারমিটেড মানুষ ছাড়া অন্য কেউ হাত দিলে ঝলসে যেত! তবে কতো ঝামেলা কমে যেত!